kardosdrur/scandi-wiki huggingface dataset:
Ulrik Frederik Anton de Schouboe

Ulrik Frederik Anton de Schouboe (5. juni 1782 i Bergen – 18. december 1863 i Christiania) var en norsk statssekretær, bror til Oluf Borch de Schouboe.

Han var søn af Christian de Schouboe, blev student 1801 og juridisk kandidat 1804, hvorefter han fra 1807 i nogle år beklædte forskellige underordnede stillinger i Danske Kancelli og i 1809 udnævntes til hofjunker samt 1811 til kammerjunker. I 1810 blev han konstitueret assessor i Københavns Søret og kom 2 år senere til Norge, hvor han udnævntes til sin broders efterfølger som amtmand i Stavanger Amt, hvorfra han 1814 forflyttedes til Lister og Mandals Amt; dette amt byttede han i 1815 med broderen og overtog da selv Nedenæs og Råbyggelagets Amt, hvor han forblev, indtil han 17. januar 1837 udnævntes til statssekretær og dermed forflyttedes til Christiania. I denne stilling stod han længe, og i de senere år klagedes der over, at den gamle mand ikke længere kunne vise den tilstrækkelige nøjagtighed ved udfærdigelsen af de under Statssekretariatet henhørende ekspeditioner. Han fik da anmodning om at indlevere sin ansøgning om afsked, hvilken han erholdt 31. august 1859. Han døde i Christiania 18. december 1863. Schouboe ægtede i 1812 en søster af sin broders hustru, Ottilie Christopherine Jacobine von Munthe af Morgenstierne (1787-1829), datter af stiftamtmand Caspar Wilhelm von Munthe af Morgenstierne.

Kilder 
 Yngvar Nielsen, "Ulrik Frederik Anton de Schouboe", i: C.F. Bricka (red.), Dansk Biografisk Lexikon, København: Gyldendal 1887-1905.
 Halvorsen, Norsk Forf. Lex.

Ulrik Frederik Anton
Amtmænd fra Norge
Jurister fra Danmark
Embedsmænd fra Danmark
Embedsmænd fra Norge
Personer fra Bergen
Personer i Dansk Biografisk Leksikon
Jorgensen Engineering

Jorgensen Engineering A/S (tidligere Bøg Jørgensen Maskinfabrik) er en dansk maskinfabrik i Odense, grundlagt 1933. 

Virksomheden blev grundlagt i 1933 af ingeniør Rasmus Bøg Jørgensen. Efter 10 år i USA havde Rasmus Bøg Jørgensen opbygget en viden om konstruktioner, og allerede i 1935, da de første konservesmaskiner blev bygget, blev det firmaets hovedidé at fremstille maskiner og udstyr til konserves –og frostindustrien. Senere er udstyr til transport af alle former for emballager, samt palleteringssystemer og procesanlæg kommet til. I dag leverer Jorgensen primært anlæg til fødevareindustrien, pet food og medico.
 
Rasmus Bøg Jørgensen ledede firmaet indtil 1955, hvor hans søn, ingeniør Paul Bøg Jørgensen, overtog lederskabet. Under ledelse af Paul Bøg Jørgensen blev eksport til udlandet udbygget og i 1974 blev firmaet Jorgensen Food Engineering Aps stiftet. I 1987 blev det nuværende selskab omdannet til det nuværende aktieselskab; Jorgensen Engineering A/S.

Koncernstruktur 
I 1970'erne oprettedes datterselskaber i Irland (Little Island Engineering Limited – frasolgt i 2010) og Australien (Tripax Engineering Co. Pty. Ltd. - frasolgt i 2014). I 2006 overtog Jorgensen Engineering A/S desuden aktiemajoriteten i brüel international a/s i Hjørring. I 2016 er der 2 selskaber i Jorgensen Engineering A/S.  

I november 2016 har svenske Xano overtaget samtlige aktier i Jorgensen Engineering og Jorgensen indgår i Xanos Industrial Solutions division.

Produkter 
 Transportanlæg til emballager (dåser, glas, karton, flasker, poser og plastikemballage)
 Depalletering- & palleteringssystemer 
 Fylde/tømmeanlæg til autoklaver
 Fyldelinjer til mælkepulver
 Rengørings og steriliseringssystemer
 Last- og tømningssystemer 
 Automatiseringssystemer 
 Robotsystemer 
 Systemer til produkt- og fødevaresikkerhed

Eksterne henvisninger 
 Jorgensen Engineering 

Maskinfabrikker i Danmark
Etableret i 1933
Virksomheder i Odense
Bound

Bound er en EP med elektro-rockbandet Turboweekend, udgivet gratis på bandets hjemmeside i november 2010.

Numre 
 "Now" (feat. Tahita Bulmer fra New Young Pony Club)
 "Into The Pavement" (feat. Casper Clausen fra Efterklang)
 "Lost And Found"
 "Drums In The Dark" (feat. Coco Malaika fra Quadron)
 "Spider Of Light" (feat. August Rosenbaum)
 "Heaven" (kun på vinyl-udgaven) – Covernummer af Talking Heads

Album fra 2010
Turboweekend-album
Embedsadel

Embedsadel er en form for adel hvis adelskab beror på embedsstilling eller afstamning fra nogen der har beklædt en sådan. I Danmark har også været tale om en rangadel knyttet til rangfølgen.

Embedsadel har været kendt i flere lande. I Danmark synes således Danske Lov 1-2-11 at hjemle at fremmede adelige som beklæder et embede i rangen derved erhverver dansk adelskab. Denne regel blev dog gennem lange tider ikke fulgt i praksis, men den anerkendtes 1885 af Højesteret blot med den præcisering, at det fremmede adelskab må være erhvervet inden indtrædelsen i embedsstillingen. Sin praktiske betydning har dommen imidlertid mistet ved at den vigtigste af de rettigheder der i nutiden er knyttet til dansk adelskab, nemlig retten til indskrivning i Vallø Stift, ikke er blevet anerkendt for den nævnte kreds af adelige. I tiden mellem 1693 og 1730 erhvervedes arveligt dansk adelskab endvidere ved at en person beklædte en charge i en af de tre første rangklasser, men denne regel blev formodentlig ønsket ophævet ved Christian VI's tronbestigelse;  det skete dog ikke ved nogen formel beslutning, og bestemmelserne om personligt adelskab forblev i hvert fald uændret.  Fra forordningen om rang i 1808 blev det præciseret at indehaverne af embeder i tre øverste rangklasser nyder personligt adelskab for dem, deres hustruer og børn, men altså ikke arveligt adelskab.  Denne bestemmelse blev senest bekræftet ved forordning om rangfølgen fra 1953 og fremgår fortsat af Hof- og Statskalenderen.

Hvad udlandet angår, er særlig den franske embedsadel (noblesse de dignité) bekendt. Under l'ancien régime blev det, navnlig siden ca. 1600, reglen at en række højere embeder medførte adelskab, oprindelig personligt, senere også arveligt; som oftest dog kun når embedet i flere generationer havde været i samme families besiddelse. Til de embeder der medførte adelskab, hørte bl.a. embederne som medlemmer af parlamenterne; den til disse knyttede embedsadel kaldtes særlig for noblesse de robe, et udtryk der også benyttedes om embedsadelen i almindelighed. Den franske embedsadel var ikke i alle henseender ligestillet med den øvrige adel. Således regnedes den i politisk henseende til tredje stand.

I Rusland var det indtil revolutionen praksis at adelskab, dels arveligt dels personligt, kunne erhverves ved at beklæde visse embedsstillinger

Frankeriget 
I Frankerriget var ministerialis en hof- og embedsadel.

Kilder 
 P.J. Jørgensen, "Embedsadel", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.

Noter 

Adel
Christian Nørckencrone

Christian Nørcke (von) Nørckencrone (død 3. september 1767) var en dansk officer og godsejer.

Han opnåede at blive generalmajor og ejede herregården Fovslet. I 1754 blev han adlet von Nørckencrone.

I 1. ægteskab var han gift med Sophie Elisabeth Reusch (ca. 1698-1733 Kolding) (7 børn); i 2. med Mette Elisabeth Sørensdatter Lintrup (1696-1748) (4 børn); i 3. med Ida Wilhelmine Brügmann (v. Brüggemann) (9. december 1734 – 18. juni 1790), som i 1787 stiftede Generalinde Nørckencrones Legat.

Kilder 
 H.R. Hiort-Lorenzen og Ellen Rosendahl, Repertorium over Legater og milde Stiftelser i Danmark, med Færøerne, Island, Grønland og de Vestindiske Øer: Stiftede før Udgangen af Aaret 1894, København: G.E.C. Gad 1897, bind 3–4.

Generalmajorer fra Danmark
Danskere i 1700-tallet
Godsejere fra Danmark
Eiler Ditlev von Lowzow

Eiler Ditlev von Lowzow (11. juni 1711 i nærheden af Frederiksstad – 23. september 1785 i København) var en dansk-norsk officer.

Han var søn af major ved Det norske gevorbne infanteriregiment Christopher Frederik von Lowzow (der var født på godset Rentzow i Mecklenburg, og som 6 år gammel kom til Danmark 1695 med den mecklenburgske prinsesse Louise, der blev kong Frederik IV's dronning) og Engel Maria (168?-1758), datter af overhofmester A.C. von Storm. Hun blev senere gift med konferensråd Jonas Lihme (1679-1760). 

Lowzow blev gift 31. august 1741 med Hedevig Ulrikke, datter af oberst A.W. von Pfuell. Hun var født på Reibnitz i Pommern og døde på Aker i Vang på Hedemarken 22. maj 1790). De havde 7 døtre og 2 sønner, bl.a. Adam Gottlob og Christopher Frederik Peter Theodor von Lowzow.

Han blev 16 år gammel ansat som gefreider ved Nørrejydske nationale infanteriregiment 6. maj 1727, blev underofficer 10. april 1730, fænrik 12. marts 1733, løjtnant ved samme regiment 16. marts 1734, kaptajn 3. december 1736, sekondmajor 20. december 1745, fik oberstløjtnants karakter 28. februar 1756, blev forsat til oberstløjtnant ved Møenske infanteriregiment omtrent 1764, fik obersts karakter 11. juni 1766 og var chef for 1ste eller østre Oplandske infanteriregiment fra 24. september 1768 til sin død. Han blev generalmajor 21. oktober 1774 og naturaliseredes fra mecklenburgsk til dansk adel 30. juli 1777.

Kilder 
 Carl Johan Anker, Biografiske data om 330 norske, norskfødte eller for nogen tid i den norske armé ansatte generalspersoner, 1628-1885, A. Cammermeyer, 1885, s. 166 Online hos Google Books

Eiler Ditlev
Generalmajorer fra Danmark
Danskere i 1700-tallet
Personer fra Fredrikstad
Lorentz Diderich Klüwer

Lorentz Diderich Klüwer (1750 på gården Bjertnæs i Værdalen, Nordre Trondhjems Amt – 30. januar 1820) var en dansk-norsk officer.

Han var søn af oberstløjtnant L.D. Klüwer (1700-1771) og dennes anden hustru, Sille Marie f. Hagen. Klüwer begyndte sin militære løbebane som underofficer, først ved nordenfjeldske skiløbere og siden i København (fra 1769) ved Fodgarden. 1772 blev han løjtnant og kom til Norge, hvor han først gjorde tjeneste ved nordenfjeldske gevorbne Regiment, derpå ved 1. trondhjemske Regiment og til sidst ved nordenfjeldske skiløbere, hvor han 1788 blev kaptajn. Sidstnævnte bataljon fik han 1804 og blev samtidig major, men gik allerede 1805 af på ventepenge. 1807-09 førte han en landeværnsbataljon i krigen mod Sverige. Han døde 30. januar 1820, ugift. Klüwer var en ivrig landmand, der meget forbedrede sin gård Bjertnæs og tillige optrådte som landøkonomisk forfatter (Bondepractica, 1815). 1791 fik han Landhusholdningsselskabets guldmedalje og blev 1811 medlem af Videnskabsselskabet i Trondhjem. Han var tillige vicevejmester under Nicolai Frederik Krohg.

Eksterne henvisninger 
 Yngvar Nielsen, "Lorentz Diderich Klüwer", i: C.F. Bricka (red.), Dansk Biografisk Lexikon, København: Gyldendal 1887-1905.
 Mskr. om Fam. Klüwer i Throndhjems Videnskabsselsk.s Saml.

Officerer fra Danmark
Danskere i 1700-tallet
Danskere i 1800-tallet
Landmænd fra Danmark
Personer i Den Dansk-Svenske Krig 1808-1809 fra Danmark-Norge
Personer i Dansk Biografisk Leksikon
Kaunas Airport

Kaunas International Airport (), (IATA: KUN, ICAO: EYKA) er efter Vilnius International Airport den næststørste lufthavn i Litauen. I juli 2005 blev lufthavnen moderniseret og er nu en af landets hurtigst voksende lufthavne med mere end 800.000 rejsende i 2010. Lufthavnen ligger i Karmėlava, 15 km nordøst for Kaunas centrum. Bus nr. 29 går fra Kaunas centrum til lufthavnen, som er mest kendt for Ryanairs flyvninger.

Flyselskaber og destinationer

Rutefly

Fragtflyvninger

Statistik

Transport

Busser 
 Til Kaunas centrum – bus nummer 29 fra 5:00 til 0:30
 Til Vilnius centrum
 Til Klaipėda centrum
 Til Riga centrum og Riga International Airport med stop i Bauska, Letland, undervejs. En enkeltbillet koster 15€.

Kilder

Eksterne henvisninger 

 Officiel hjemmeside  , (Hentet 2013-09-25)
 Airport information for EYKA (Kaunas)  på World Aero Data , (Hentet 2013-09-25)
 Airlines operating in Lithuania - complete list  , (Hentet 2013-09-25)
 flyBus – Busforbindelse fra Kaunas lufthavn til den lettiske hovedstad Riga

Lufthavne i Litauen
Airport
Willi Dansgaard

Willi Dansgaard (født 30. august 1922, død 8. januar 2011) var en dansk paleoklimatolog. Han var professor i geofysik på Københavns Universitet og medlem af Det Kongelige Danske Videnskabernes Selskab, the Kungliga Vetenskapsakademien (Royal Swedish Academy of Sciences), Det Islandske Videnskabelige selskab og Det Danske Geofysiske selskab.

Baggrund 
Han var den første forsker, som kiggede på forholdet mellem O-18 og O-16 i nedbør. Ud fra dette kunne han beregne temperaturen, da nedbøren faldt. Dette er efterfølgende baggrunden for alle iskerneboringer til undersøgelse af klimaet tilbage i tiden.

Priser 
 Hans Egede Medaillen, 1971
 Tyler Prize for Environmental Achievement, 1996
 Royal Swedish Academy of Sciences Crafoord Prisen, 1995
 International Glaciological Society's Seligman Crystal
 Swedish Society for Anthropology and Geography's Vega medal

Eksterne henvisninger 

 DenStoreDanske.dk
 Billede af Dansgaard, Chester C. Langway ig Hans Oeschger 
 Professor Willi Dansgaard, 'Frozen Annals, Greenland Ice Sheet Research' gratis pdf til download fra 2005, en autobiografi af Willi Dansgaard pioneren inden for iskerneboring 
 http://calspace.ucsd.edu/virtualmuseum/climatechange2/07_2.shtml 
 http://www.nbi.ku.dk/english/history/geophysics/history_danish_ice_core/ 

Polarforskere fra Danmark
Modtagere af Hans Egede-medaljen
Danskere i 1900-tallet
Professorer fra Københavns Universitet
Medlemmer af Videnskabernes Selskab
Personer i Kraks Blå Bog (afdøde)
Modtagere af Vegamedaljen
Personer i Dansk Biografisk Leksikon
Neal Eardley

Neal James Eardley (født 6. november 1988 i Llandudno, Wales) er en walisisk fodboldspiller, der spiller som højre back hos den engelsk fodboldklub Lincoln City. 

Tidligere har Eardley repræsenteret Oldham Athletic, der var hans klub både på ungdomsniveau og i sin første tid som seniorspiller, Blackpool, Birmingham City, Hibernian og Northampton Town.

Landshold 
Eardley står (pr. januar 2011) noteret for 15 kampe for Wales' landshold, som han debuterede for 22. august 2007 i en venskabskamp mod Bulgarien i Burgas, hvor han kom på banen fra anden halvlegs start.

Referencer

Eksterne henvisninger 
 Blackpool F.C. spillerinfo 
 Footballdatabase.eu spillerinfo

Fodboldspillere fra Wales
Fodboldspillere fra Oldham Athletic A.F.C.
Fodboldspillere fra Blackpool F.C.
Fodboldspillere fra Birmingham City F.C.
Fodboldspillere fra Hibernian F.C.
Palanga Airport

Palanga Airport () (IATA: PLQ, ICAO: EYPA) er en international lufthavn beliggende i den vestlige del af Litauen i nærheden af Østersøen. Lufthavnen betjener ruter der beflyves med Boeing 737, Saab 2000, Saab 340, CRJ-200, Jetstream-32, ATR 42, Yak-42 og lignende fly. Siden 1993 er antallet af passagerer, der benytter lufthavnen, hvert år vokset. Fra 2001 hvor passagertallet var 45.660 er passagertallet vokset med 150% til 102.528 i 2010.

I dag er Palanga International Airport passagermæssigt den tredje største lufthavn i Litauen efter Vilnius International Airport og Kaunas International Airport. Over to hundrede mennesker er ansat i lufthavnen.

Flyselskaber og destinationer

Statistik

Kilder

Eksterne henvisninger 

 Officiel hjemmeside , (Hentet 2013-09-25)
 Airport information for EYPA (Palanga)  på World Aero Data , (Hentet 2013-09-25)
 Airlines operating in Lithuania - complete list  , (Hentet 2013-09-25)
 
Lufthavne i Litauen
Klaipėda apskritis
David Vaughan

David Owen Vaughan (født 18. februar 1983 i Abergele, Wales) er en walisisk fodboldspiller, der spiller som midtbanespiller hos engelske Nottingham Forest. Han har tidligere spillet for blandt andet Sunderland og Blackpool.

Vaughan har desuden repræsenteret Crewe Alexandra og spanske Real Sociedad. Opholdet hos sidstnævnte kom i stand, da den baskiske klub på dette tidspunkt blev trænet af Vaughans landsmand Chris Coleman.

Landshold 
Vaughan står (pr. april 2018) noteret for 42 kampe og én scoring for Wales' landshold, som han debuterede for 26. maj 2003 i en venskabskamp mod USA. 14. oktober 2009 scorede han sit første landskampsmål, da waliserne besejrede Liechtenstein 2-0 på udebane.

Referencer

Eksterne henvisninger 

Fodboldspillere fra Wales
Fodboldspillere fra Crewe Alexandra F.C.
Fodboldspillere fra Real Sociedad
Fodboldspillere fra Blackpool F.C.
Fodboldspillere fra Sunderland A.F.C.
Deltagere ved det europæiske mesterskab i fodbold 2016
Ligeværd

Ligeværd er et udviklingsnetværk og talerør for borgere med særlige behov, der blev etableret i 1969. Organisationen arbejder for at skabe bedre og ligeværdige forhold for mennesker – især unge med særlige behov, begrundet i boglige, sociale, indlærings- og funktionsmæssige vanskeligheder. Ligeværd har fokus på vilkår og sammenhænge i alle livets forhold; herunder uddannelse, arbejde, bolig og fritid.

Historie 
I 1969 stiftede en række danskere med Fru Agnete Grenness i spidsen, Foreningen til Støtte af Sent Udviklede. Senere tog foreningen navneforandring til Landsforeningen Ligeværd. I alle disse år har en lang række borgere – forældre, lærere, kuratorer, politikere, erhvervsledere med flere ydet en indsats for at give mennesker med særlige behov bedre livsvilkår. 

Kristen Helveg Petersen er den enkeltperson, som har betydet mest for Ligeværds udvikling og virksomhed. 
Foreningsfællesskabet Ligeværd blev, på basis af Landsforeningen Ligeværd, dannet i 2007, og har et fællessekretariat beliggende i Aarhus. 
1. oktober 2009 tiltrådte tidligere minister og MF Marianne Jelved, som formand for Ligeværd. I 2013 overtog tidligere borgmester Jørn Lehmann formandsposten.

Organisationer 
Ligeværd består af følgende organisationer: 
 Landsforeningen Ligeværd
 Unge for Ligeværd
 Skolesammenslutningen – Ligeværd
 Foreningen af Uddannelsessteder – Ligeværd
 Bo- og Udviklingsfonden for borgere med særlige behov
 Netværket DHI Den Helhedsorienterede Indsats

Referencer 

Socialt arbejde
Foreninger fra Danmark
Ligestilling
Handikap
Philippe Jeannol

Philippe Jeannol (født 6. august 1958 i Nancy, Frankrig) er en tidligere fransk fodboldspiller, der som forsvarsspiller på det franske landshold var med til at vinde guld ved OL i 1984 i Los Angeles. Turneringen blev spillet med et særligt OL-landshold. For A-landsholdet opnåede han en enkelt kamp, der blev spillet i 1986.

Jeannol var på klubplan tilknyttet AS Nancy og Paris SG. Med PSG blev han i 1986 fransk mester, mens han med Nancy var med til at vinde pokalturneringen Coupe de France i 1978.

Titler 
Ligue 1
 1986 med Paris SG

Coupe de France
 1978 med AS Nancy

OL
 1984 med Frankrig

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldspillere fra AS Nancy
Fodboldspillere fra Paris Saint-Germain
Libertiner

Libertiner er også titlen på et album af L.O.C., se Libertiner (album).

Libertiner (af latin libertinus = "frigiven slave", af liber = "fri") betyder i dag en person, der lever et hedonistisk liv, og uhæmmet kaster sig ud i nydelser, især erotiske. Betegnelsen er oftest brugt i en mere eller mindre nedsættende betydning. 

Den oprindelige betydning er en ganske anden. I engelsk er libertine dokumenteret fra sidst i 1300-tallet, men betydningen "fritænker" kendes først fra 1560'erne fra fransk libertin, en betegnelse for katolikker fra bestemte protestantiske sekter i Frankrig og Nederlandene. I ældre fransk betød libertin "en saracensk slave omvendt til kristendommen".

Referencer

Se også 
 Libertinisme

 

Moral
Seksualhistorie
Henry Thomas

Henry Jackson Thomas, Jr. (født 9. september 1971 i San Antonio i Texas i USA) er en amerikansk skuespiller. Han har medvirket i mere end 40 film, og er mest kendt for sin rolle som «Elliott» i Steven Spielbergs film E.T. fra 1982.

Eksterne henvisninger 
 

Skuespillere fra USA
Libertiner (album)

Libertiner er det femte studiealbum fra den danske rapper L.O.C., der blev udgivet den 14. marts 2011 på Virgin Records. Modsat det forrige album, Melankolia / XXX Couture (2008) er Libertiner ikke et konceptalbum, men tager udgangspunkt i L.O.C.'s liv og erfaringer med fokus på dekadence. Albummet skulle oprindeligt hedde Imens jeg venter på at dø, men L.O.C. mente det mindede for meget om hans sideprojekt Selvmord. Om albummet fortæller L.O.C., "Libertiner er min hyldest til vores smukke ignorance, og den fantastiske afvigende adfærd den fører med sig. Det er ufiltrerede tanker fra en egoist med det, efterhånden normale, synspunkt at selvdestruktiv er det nye glad." Albummet har affødt hitsinglerne "Ung for evigt" og "Momentet", der begge har modtaget platin for streaming. Begge sange var blandt de 10 mest spillede sange på P3 i 2011.

Libertiner debuterede på førstepladsen af hitlisten, med 8107 solgte eksemplarer i den første uge. Albummet blev i juli 2011 certificeret platin for 20.000 bestilte eksemplarer. Ved Danish Music Awards 2011 vandt albummet prisen for Årets danske urbanudgivelse. Libertiner var det tiende mest solgte album i 2011 i Danmark.

Singler 
"Ung for evigt" blev udgivet som første single den 7. februar 2011. Sangen omhandler "den desperation folk har efter opmærksomhed [...] en fremstilling af, at vi alle sammen indeholder det, og hvis man bare står ved, at det er sådan man tænker, bliver det jo en stor fest det hele, for så kan vi jo stå sammen om, at vi faktisk alle sammen er en lille smule modbydelige i vores tankegang. Der er så mange af os, der hele tiden gør noget for at få opmærksomhed." Singlen debuterede som #2 på hitlisten, og modtog i september 2011 guld for 15.000 downloads.

Den 6. maj 2011 udkom "Momentet" som albummets anden single. Sangen opsummerer hyldest som albummets tema, "Den tager mange af pladens emner ind og lægger dem på bordet og viser, at man godt kan smile alligevel [...] for der er sgu ikke noget, der er så slemt, at det ikke er godt for noget, haha!" Nummeret gæstes af rapperen U$O, og opnåede en placering som #3 på hitlisten. Singlen modtog platin i november 2011.

"Langt ude" blev udgivet som albummets tredje og sidste single den 7. oktober 2011. Singlen har modtaget platin for streaming.

Spor

Hitlister og certificeringer

Album

Ugentlige hitlister

Årslister

Certificeringer

Singler

Referencer

Eksterne henvisninger 

Album fra 2011
L.O.C.-album
E.T. the Extra-Terrestrial (album)

E.T. the Extra-Terrestrial er et soundtrackalbum udgivet af Michael Jackson i 1982. Sangene er fra filmen med samme navn.

Sporliste LP
 «Someone in the dark» 4:58
 «Landing» 3:24
 «Discovery» 11:32
 «Home» 6:09
 «Intrusion» 5:23
 «Chase» 3:18
 «Good-bye» 2:25
 «Someone in the dark» 3:04

Sporliste MC
 «Someone in the dark» 
 «Three million light years from home» 
 «E.T. talks» 
 «E.T. phone home» 
 «We're losing him» 
 «Escape and desparture» 
 «Someone in the dark»

Album fra 1982
Michael Jackson-album
Jean-Claude Lemoult

Jean-Claude Lemoult (født 28. august 1960 i Neufchâteau, Frankrig) er en fransk tidligere fodboldspiller, der som midtbanespiller på det franske landshold var med til at vinde guld ved OL i 1984 i Los Angeles. Turneringen blev spillet med et særligt OL-landshold. For A-landsholdet opnåede han to kampe, der blev spillet i 1983.

Lemoult var på klubplan tilknyttet Paris SG, Montpellier og Nîmes. Han blev fransk mester med Paris SG i 1986, mens det blev til triumf i pokalturneringen Coupe de France hele tre gange. I 1982 og 1983 med Paris SG, og i 1990 med Montpellier.

Titler 
Ligue 1
 1986 med Paris SG

Coupe de France
 1982 og 1983 med Paris SG
 1990 med Montpellier HSC

OL
 1984 med Frankrig

Eksterne henvisninger 
 

Fodboldspillere fra Frankrig
Fodboldspillere fra Paris Saint-Germain
Fodboldspillere fra Montpellier HSC
Fodboldspillere fra Nîmes Olympique
Hortamuseet

Hortamuseet er et museum tilegnet den belgiske jugendstilsarkitekt Victor Hortas liv og arbejde. Museet ligger i Hortas tidligere hjem og atelier i bydelen Saint-Gilles i Bruxelles, Belgien. Huset er fra 1898.

I huset, der er indrettet med jugendstilsinteriør, er der en permanent udstilling af møbler, værktøj og andet indbo, tegnet af Horta og hans medhjælpere. Der er tillige en samling af dokumenter og tegninger med tilknytning til hans liv og hans samtid. Museet organiserer endvidere forskellige udstillinger om emner med relation til Horta og til jugendstilen.

Bygningen er, sammen med tre andre Horta-bygninger i Bruxelles, Hôtel Tassel, Hôtel Solvay, Hôtel van Eetvelde, indskrevet på UNESCOs Verdensarvsliste i 2000.

Galleri

Eksterne henvisninger 

 Hortamuseets hjemmeside 

Bruxelles
Jugendstil
Verdensarvsområder i Belgien